இயல் 44          ஊர்ப் பேச்சுக்கள்.  முழக்கத்தை கேட்டவர்கள் பல உரைப்பார்: "முறையறியா நரிக்கண்ணன் மகனாய் வந்த கொழுக்கட்டை அன்னத்தை மணந்து கொள்வான்; கொடுத்திடுவான்  எடுத்திருக்கும் பேழை தன்னை! வழக்கத்தை விடுவானோ? வஞ்சம் சூழ்ச்சி வற்றாத கடலன்றோ? உற்றார் தம்மை இழக்கத்தான் செய்தானே! இருக்கும் பெண்ணை இழுக்கத்தான் இச்சூழ்ச்சி செய்தான்" என்பார்.  கள்ளர்பலர் இருக்கின்றார் தென்ம லைக்குள் கைப்பற்றிப் போயிருப்பார்;  அங்குச் சென்றால் உள்ளபொருள் அகப்படுமே என்பார்; ஆனால் உட்செல்ல யார்துணிவார் என்று ரைப்பார்;